પ્રશ્ન એ છે કે એક રાષ્ટ્ર – એક ચૂંટણી માટે સંવિધાનમાં સુધારો કરવો પડે. આમાં સમય લાગે, પણ અત્યારે તો ચર્ચા તો શરૂ થઈ છે. કેન્દ્ર સરકારનો પ્લાન લોકસભા સાથે 13 વિધાનસભાઓની ચૂંટણી કરાવવાનો છે. વિધાનસભાની પાંચ વર્ષની મુદત પૂરી થયા પછી છ મહિનાની અંદર નવી વિધાનસભા ચૂંટાયાનું નોટિફિકેશન ચૂંટણીપંચે રાષ્ટ્રપતિની મંજૂરી માટે આપવું જોઈએ. લોકસભાની ચૂંટણી આગામી એપ્રિલમાં છે. તે પહેલાં મિઝોરમ વિધાનસભાની મુદત 15મી ડિસેમ્બરે પૂરી થાય છે અને છત્તીસગઢ, રાજસ્થાન અને મધ્ય પ્રદેશ વિધાનસભાઓની મુદત અનુક્રમે – પાંચ, સાત અને વીસમી જાન્યુઆરીએ પૂરી થાય છે. તેથી એપ્રિલમાં ચૂંટણી થઈ શકે. લોકસભાની ચૂંટણીની તૈયારી 14 મહિના પહેલાંથી શરૂ થાય છે. ચૂંટણીપંચ પાસે 400 કર્મચારીઓનો સ્ટાફ છે, પણ ચૂંટણી દરમિયાન 1.11 કરોડ લોકોનો કાફલો હોય છે.